ପ୍ରଧାନମନ୍ତ୍ରୀ ନରେନ୍ଦ୍ର ମୋଦୀଙ୍କ ଜାପାନ ଗସ୍ତ ଅବସରରେ ଜାରି ଭାରତ-ଜାପାନ ମିଳିତ ବିବୃତି

ମହାମହିମ ଜାପାନ ପ୍ରଧାନମନ୍ତ୍ରୀ ଶ୍ରୀ ଶିଞ୍ଜୋ ଆବେଙ୍କ ଆମନ୍ତ୍ରଣ କ୍ରମେ ଭାରତର ମହାମହିମ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଏବେ ଜାପାନ ଗସ୍ତରେ ଅଛନ୍ତି । ଆଜି ୨୦୧୬ ନଭେମ୍ବର ୧୧ ତାରିଖ ଦିନ ପୂର୍ବରୁ ଦୁଇ ଦେଶର ପ୍ରଧାନମନ୍ତ୍ରୀ ପରସ୍ପର ମଧ୍ୟରେ ଟୋକିଓ ଠାରେ ବିଭିନ୍ନ ପ୍ରସଙ୍ଗ ଉପରେ ବ୍ୟାପକ ଆଲୋଚନା କରିଛନ୍ତି । ଯେଉଁଥିରେ ସେମାନେ ୨୦୧୫ ଡିସେମ୍ବର ୧୨ ତାରିଖ ଦିନ ସ୍ଵାକ୍ଷରିତ “ଭାରତ ଓ ଜାପାନ ଭିଜନ ୨୦୧୫” ରାଜିନାମାରେ ଥିବା ଗୁରୁତ୍ଵପୂର୍ଣ୍ଣ ସ୍ଵତନ୍ତ୍ର ସୁରକ୍ଷା ଏବଂ ବୈଶ୍ୱିକ ସହଭାଗୀତା ସର୍ତ୍ତାବଳୀ ସମ୍ପର୍କରେ ବ୍ୟାପକ ସମୀକ୍ଷା କରିଥିଲେ । ୨୦୧୪ ମସିହା ଅଗଷ୍ଟ/ସେପ୍ଟେମ୍ବର ମାସରେ ପ୍ରଧାନମନ୍ତ୍ରୀ ଶ୍ରୀ ମୋଦୀଙ୍କ ଜାପାନ ଗସ୍ତ ପରେ ଗତ ଦୁଇ ବର୍ଷ ଭିତରେ ଦ୍ଵିପାକ୍ଷିକ ସମ୍ପର୍କରେ ବ୍ୟାପକ ଉନ୍ନତି ଘଟିଥିବା ସେମାନେ ସ୍ଵୀକାର କରିଛନ୍ତି । ସହଭାଗୀତାର ସମୀକରଣ ଦୁଇ ପ୍ରଧାନମନ୍ତ୍ରୀ ଦୁଇ ରାଷ୍ଟ୍ରର ଲୋକମାନଙ୍କ ମଧ୍ୟରେ ଥିବା ଗଭୀର ସଭ୍ୟତାଭିତ୍ତିକ ଘନିଷ୍ଠ ସମ୍ପର୍କକୁ ପ୍ରଶଂସା କରିଛନ୍ତି । ଯେଉଁଥିରେ ବୌଦ୍ଧ ଚିନ୍ତାଧାରାର ସମାନ ଐତିହ୍ୟ ଏବଂ ଗଣତନ୍ତ୍ର ପ୍ରତି ସେମାନଙ୍କ ମନରେ ଥିବା ସମାନ ପ୍ରତିବଦ୍ଧତାର ଗୁରୁତ୍ଵ, ମୁକ୍ତ ହୃଦୟରେ ଚିନ୍ତନ ଏବଂ ବିଧିବ୍ୟବସ୍ଥା ଯାହାକି ଶାନ୍ତିପୂର୍ଣ୍ଣ ସହାବସ୍ଥାନ ଲକ୍ଷ୍ୟ ହାସଲ ନିମନ୍ତେ ଏକାନ୍ତ କାମ୍ୟ । ଉଭୟ ରାଷ୍ଟ୍ର ମଧ୍ୟରେ ଥିବା ରାଜନୈତିକ, ଆର୍ଥିକ ଓ ସୁରକ୍ଷା ସ୍ଵାର୍ଥର ସମୀକରଣ ଉଭୟଙ୍କ ମଧ୍ୟରେ ଥିବା ଦୀର୍ଘସ୍ଥାୟୀ ସହଭାଗୀତା ନିମନ୍ତେ କ୍ଷେତ୍ର ପ୍ରସ୍ତତ କରେ । ଦୁଇ ରାଷ୍ଟ୍ରର ପ୍ରଧାନମନ୍ତ୍ରୀ ବିଶ୍ଵ ସମୃଦ୍ଧି ନିମନ୍ତେ ଏସିଆ-ପ୍ରଶାନ୍ତ ମହାସାଗରୀୟ କ୍ଷେତ୍ରର ଗୁରୁତ୍ଵ ବୃଦ୍ଧି ଉପରେ ପ୍ରାଧାନ୍ୟ ଆରୋପ କରିଛନ୍ତି । ସେମାନେ ଗଣତନ୍ତ୍ର, ଶାନ୍ତି ଏବଂ ପ୍ରଚଳିତ ବିଧି ବ୍ୟବସ୍ଥା, ସହନଶୀଳତାର ମହତ୍ଵ ଏବଂ ଏହି କ୍ଷେତ୍ରର ବିବିଧ ଏବଂ ସମାବେଶୀ ବିକାଶ ହାସଲ ନିମନ୍ତେ ପରିବେଶ ସୁରକ୍ଷା ପ୍ରତି ଉପଯୁକ୍ତ ସମ୍ମାନ ପ୍ରଦର୍ଶନ ଉପରେ ଗୁରୁତ୍ଵାରୋପ କରିଛନ୍ତି । ଏହି ପରିପ୍ରେକ୍ଷୀରେ, ପ୍ରଧାନମନ୍ତ୍ରୀ ନରେନ୍ଦ୍ର ମୋଦୀଙ୍କ “ଏକ୍ଟ ଇଷ୍ଟ ପଲିସି”ରେ ସକ୍ରିୟ ଅଂଶଗ୍ରହଣକୁ ପ୍ରଧାନମନ୍ତ୍ରୀ ଶ୍ରୀ ଆବେ ପ୍ରଶଂସା କରିଛନ୍ତି ଓ ପ୍ରଧାନମନ୍ତ୍ରୀ ମୋଦୀଙ୍କୁ “ମୁକ୍ତ ଏବଂ ସ୍ଵଚ୍ଛ ଭାରତ-ପ୍ରଶାନ୍ତ ମହାସାଗରୀୟ ସୁରକ୍ଷା ବ୍ୟବସ୍ଥା” ସମ୍ପର୍କରେ ଅବଗତ କରାଇଛନ୍ତି । ଏହି କ୍ଷେତ୍ରର ସୁରକ୍ଷା କାର୍ଯ୍ୟକ୍ରମରେ ଜାପାନ ଗୁରୁତ୍ଵର ସହ ନିୟୋଜିତ ଥିବାରୁ ପ୍ରଧାନମନ୍ତ୍ରୀ ଶ୍ରୀ ମୋଦୀ ଏହାକୁ ପ୍ରଶଂସା କରିଛନ୍ତି । ଏହି ନୀତି ଓ କାର୍ଯ୍ୟକ୍ରମରେ ଅଧିକ ନିବିଡ ସହଯୋଗ ଏବଂ ସମନ୍ୱୟର ସହ ଜଡିତ ହେବାର ସାମର୍ଥ୍ୟକୁ ଉଭୟ ନେତା ଭୂୟସୀ ପ୍ରଶଂସା କରିଛନ୍ତି । ଭାରତ-ପ୍ରଶାନ୍ତ ମହାସାଗରୀୟ କ୍ଷେତ୍ର ଦେଇ ଏସିଆ ଓ ଆଫ୍ରିକା ମଧ୍ୟରେ ସଂଯୋଗ ସ୍ଥାପନ ଉପରେ ସେମାନେ ଅଧିକ ଗୁରୁତ୍ଵ ଆରୋପ କରିଛନ୍ତି ଯାହାକି ସମଗ୍ର କ୍ଷେତ୍ରର ସମୃଦ୍ଧି ହାସଲ ନିମନ୍ତେ ଏକାନ୍ତ ଜରୁରୀ । ଉଭୟ ନେତା ଭାରତର “ଏକ୍ଟ ଇଷ୍ଟ ପଲିସି” ଏବଂ ଜାପାନର “ଗୁଣାତ୍ମକ ଭିତ୍ତିଭୂମି କ୍ଷେତ୍ର ନିମନ୍ତେ ସହଭାଗୀତାର ସଂପ୍ରସାରଣ” ମଧ୍ୟରେ ସମନ୍ୱୟର ଆବଶ୍ୟକତା ଉପରେ ସେମାନେ ପ୍ରଧାନ୍ୟ ଦେଇଛନ୍ତି । ଏହା ଦ୍ଵିପାକ୍ଷିକ ଏବଂ ଅନ୍ୟ ସହଭାଗୀମାନଙ୍କ ମଧ୍ୟରେ ଘନିଷ୍ଠ ସମନ୍ୱୟ ବୃଦ୍ଧି ମାଧ୍ୟମରେ ହାସଲ କରାଯାଇପାରିବ ଏବଂ ତାହା ପାରସ୍ପିକ ଆଲୋଚନା ଓ ଆସ୍ଥା ମାଧ୍ୟମରେ କ୍ଷେତ୍ରୀୟ ସମନ୍ୱୟ ଏବଂ ଉନ୍ନତି ସଂଯୋଗୀକରଣ ତଥା ଶିଳ୍ପ ନେଟୱାର୍କିଂକୁ ସାକାର କରିପାରିବ । ବୈଶ୍ୱିକ କାର୍ଯ୍ୟ ଯୋଜନା ପାରସ୍ପରିକ ନିର୍ଭରଶୀଳ ଓ ଜଟିଳତାର ଗଭୀରତାକୁ ସମୀକ୍ଷା କରି ଉଭୟ ପ୍ରଧାନମନ୍ତ୍ରୀ ମହାକାଶର ସମାନ କ୍ଷେତ୍ର ଓ ଏଥିରେ ସହଯୋଗ ବୃଦ୍ଧି ସକାଶେ ସ୍ଥିର କରିଛନ୍ତି । ଏହା ଜଳବାୟୁ ପରିବର୍ତ୍ତନ, ଆତଙ୍କବାଦ ମୁକାବିଲା ଏବଂ ଭୟଙ୍କର ଉଗ୍ରବାଦ ଭଳି ବୈଶ୍ୱିକ ଚାଲେଞ୍ଜର ମୁକାବିଲା କରିବା ଦିଗରେ ତଥା ନିରାପତ୍ତା ପରିଷଦ ସମେତ ମିଳିତ ଜାତିସଂଘ ବ୍ୟବସ୍ଥାରେ ସଂସ୍କାର ଏବଂ ନ୍ୟାୟଭିତ୍ତିକ ଅନ୍ତରାଷ୍ଟ୍ରୀୟ ଶୃଙ୍ଖଳା ବଜାୟ ରଖିବା ଦିଗରେ ସହାୟକ ହେବ । ଜାପାନର ପୁଞ୍ଜି, ନବସୃଜନ ଓ ପ୍ରଯୁକ୍ତିର ପ୍ରଭୂତି ସମନ୍ୱିତ ସାମର୍ଥ୍ୟ ଏବଂ ଭାରତର ଉଚ୍ଚ-ବିକାଶଶୀଳ ଅର୍ଥନୈତିକ ପୃଷ୍ଠଭୂମିରେ ଉପଲବ୍ଧ ଉନ୍ନତ ମାନବସମ୍ବଳ ଓ ଆର୍ଥିକ ସୁଯୋଗକୁ ଦୃଷ୍ଟିରେ ରଖି ଦୁଇ ଦେଶର ପ୍ରଧାନମନ୍ତ୍ରୀ ଉଚ୍ଚତର ପ୍ରଯୁକ୍ତି, ମହାକାଶ, ସ୍ଵଚ୍ଛ ବିଜୁଳି ଶକ୍ତି ଏବଂ ଶକ୍ତି କ୍ଷେତ୍ରର ବିକାଶ, ଭିତ୍ତିଭୂମି ଓ ସ୍ମାର୍ଟ ସିଟି ବିକାଶ, ଜୈବ ପ୍ରଯୁକ୍ତି ବିଦ୍ୟା, ଫାର୍ମାସିଉଟିକାଲ୍ସ, ଆଇସିଟି ତଥା ଶିକ୍ଷା ଓ ଦକ୍ଷତା ବିକାଶ କ୍ଷେତ୍ରରେ ସହଯୋଗକୁ ଅଧିକ ଘନିଷ୍ଠ କରିବା ଏବଂ ସେମାନଙ୍କର ସ୍ଵତନ୍ତ୍ର ସୁରକ୍ଷା ଭଳି ଗୁରୁତ୍ଵପୂର୍ଣ୍ଣ କ୍ଷେତ୍ର ଓ ବୈଶ୍ୱିକ ସହଭାଗୀତାକୁ ଅଧିକ ବ୍ୟାପକ କରିବାକୁ ସହମତ ହୋଇଛନ୍ତି । ଏକ ନିରାପଦ ଓ ସ୍ଥିର ବିଶ୍ଵପାଇଁ ସୁଦୃଢ଼ ସମ୍ପର୍କ ସ୍ଥାପନ ଭାରତ-ପ୍ରଶାନ୍ତ ମହାସାଗରୀୟ କ୍ଷେତ୍ରରେ ସ୍ଥିରତା ରକ୍ଷା ଏବଂ ସମୃଦ୍ଧି ନିମନ୍ତେ ଭାରତ ଓ ଜାପାନର ଭୂମିକା ଉପରେ ଗୁରୁତ୍ଵ ଆରୋପ କରି ଦୁଇ ରାଷ୍ଟ୍ରର ପ୍ରଧାନମନ୍ତ୍ରୀ ସେମାନଙ୍କର ନିରାପତ୍ତା ଓ ପ୍ରତିରକ୍ଷା ସହଯୋଗ ବୃଦ୍ଧି ଉପରେ ପ୍ରାଧାନ୍ୟ ଆରୋପ କରିଛନ୍ତି । ଏହି ପରିପ୍ରେକ୍ଷୀରେ ସେମାନେ ଉଭୟ ରାଷ୍ଟ୍ର ମଧ୍ୟରେ ସ୍ଵାକ୍ଷରିତ ଦୁଇଟି ପ୍ରତିରକ୍ଷା ସହଯୋଗ ଆଧାର ପଦ୍ଧତି ଯଥା – ପ୍ରତିରକ୍ଷା ଉପକରଣ ଓ ପ୍ରଯୁକ୍ତି ହସ୍ତାନ୍ତର ଏବଂ ଗୋପନୀୟ ସାମୟିକ ସୂଚନାର ସୁରକ୍ଷା ନିମନ୍ତେ ନିରାପତ୍ତା ବ୍ୟବସ୍ଥା କାର୍ଯ୍ୟକାରୀ ହେବାକୁ ସ୍ଵାଗତ କରିଛନ୍ତି । ସେହିପରି ଅଧିକ ଦ୍ଵିପାକ୍ଷିକ ସହଯୋଗ ଏବଂ ପ୍ରଯୁକ୍ତି ସହଯୋଗ, ସହ-ବିକାଶ ଓ ସହ-ଉତ୍ପାଦନକୁ ପ୍ରତିରକ୍ଷା ସଂକ୍ରାନ୍ତ ମିଳିତ କାର୍ଯ୍ୟକାରୀ ଗୋଷ୍ଠୀ ଦ୍ଵାରା ଆଲୋଚନା ତ୍ଵରିତ କରିବା ସହ ନିର୍ଦ୍ଦିଷ୍ଟ ଉପକରଣଗୁଡିକର ଚୟନର ଗୁରୁତ୍ଵକୁ ଉପଲବ୍ଧି କରିଛନ୍ତି । ଦୁଇ ଦେଶର ପ୍ରଧାନମନ୍ତ୍ରୀ ନୂଆଦିଲ୍ଲୀଠାରେ ଅନୁଷ୍ଠିତ ବାର୍ଷିକ ପ୍ରତିରକ୍ଷା ମନ୍ତ୍ରୀସ୍ତରୀୟ କଥାବାର୍ତ୍ତାର ସଫଳତାକୁ ପ୍ରଶଂସା କରିଛନ୍ତି । ସେହିପରି ମାଲାବାର ଉପକୂଳରେ ନୈସମରାଭ୍ୟାସ ଏବଂ ବିଶାଖାପାଟଣାଠାରେ ଅନୁଷ୍ଠିତ ଅନ୍ତରାଷ୍ଟ୍ରୀୟ ନୌସମରାଭ୍ୟାସରେ ଜାପାନର ନିୟମିତ ଅଂଶଗ୍ରହଣକୁ ମଧ୍ୟ ପ୍ରଶଂସା କରାଯାଇଛି । ୨+୨ କଥାବାର୍ତ୍ତା, ପ୍ରତିରକ୍ଷା ନୀତି ସମ୍ପର୍କୀତ ଆଲୋଚନା, ସେନାବାହିନୀସ୍ତରୀୟ ବାର୍ତ୍ତାଳାପ ଏବଂ ତଟରକ୍ଷୀ ବାହିନୀ-ତଟରକ୍ଷୀ ବାହିନୀସ୍ତରୀୟ ସହଯୋଗ ମାଧ୍ୟମରେ ଦ୍ଵିପାକ୍ଷିକ ନିରାପତ୍ତା ଏବଂ ପ୍ରତିରକ୍ଷା କଥାବାର୍ତ୍ତାକୁ ଅଧିକ ନିବିଡ କରିବା ସକାଶେ ସେମାନେ ନିଜର ପ୍ରତିବଦ୍ଧତା ପୁନଃ ପ୍ରକଟ କରିଛନ୍ତି । ସେମାନେ ସ୍ଵାଗତ କରିଛନ୍ତି ଯେ ଚଳିତ ବର୍ଷ ପ୍ରାରମ୍ଭରେ ଆରମ୍ଭ ହୋଇଥିବା ବାୟୁସେନାସ୍ତରୀୟ ଆଲୋଚନା ପରେ ଉଭୟ ରାଷ୍ଟ୍ରଙ୍କ ତିନିବାହିନୀ ମଧ୍ୟରେ ଆନୁଷ୍ଠାନିକ ସ୍ତରରେ ବ୍ୟାପକ ଆଲୋଚନା ନିମନ୍ତେ ସୁବ୍ୟବସ୍ଥା କରାଯିବା ଏକ ବଳିଷ୍ଠ ପଦକ୍ଷେପ । ଉଭୟ ରାଷ୍ଟ୍ରର ପ୍ରଧାନମନ୍ତ୍ରୀ ପ୍ରତିରକ୍ଷା କ୍ଷେତ୍ରରେ ଆଲୋଚନାର ପରିସରକୁ ବୃଦ୍ଧି କରିବା ସହ ସହଯୋଗ ବଢ଼ାଇବା ନିମନ୍ତେ ଅନୁକୂଳ ମନୋଭାବ ପ୍ରକଟ କରିଛନ୍ତି ଯଦ୍ଵାରା ମାନବୀୟ ସହାୟତା ଦୃଷ୍ଟିକୋଣରୁ ପର୍ଯ୍ୟବେକ୍ଷକ ଆଦାନପ୍ରଦାନ ଏବଂ ବିପର୍ଯ୍ୟୟକାଳୀନ ରିଲିଫ ଏବଂ ଅନ୍ୟାନ୍ୟ କ୍ଷେତ୍ରରେ ପାରସ୍ପରିକ ଜ୍ଞାନକୌଶଳ ଆଦାନପ୍ରଦାନ ଏବଂ ଅଧିକାରୀସ୍ତରୀୟ ତାଲିମ ସୁଯୋଗ ମିଳିପାରିବ । ), ୱାସେନର ବ୍ୟବସ୍ଥା ଓ ଅଷ୍ଟ୍ରେଲିଆ ଗୋଷ୍ଠୀ, ଯାହାକି ଅନ୍ତରାଷ୍ଟ୍ରୀୟ ସ୍ତରରେ ଅଣୁଅସ୍ତ୍ର ଅପ୍ରସାର ଉଦ୍ୟମ ଲାଗି କାର୍ଯ୍ୟରତ, ସେଥିରେ ଭାରତ ସଦସ୍ୟ ଭାବେ ସ୍ଥାନ ପାଇବା ଦିଗରେ ମିଳିତ ଭାବେ ପ୍ରୟାସ ଜାରି ରଖିବା ନିମନ୍ତେ ଦୁଇ ପ୍ରଧାନମନ୍ତ୍ରୀ ଅଙ୍ଗୀକାରବଦ୍ଧ । ଉପସଂହାର ଜାପାନର ଉଷ୍ମ ଓ ଭବ୍ୟ ଆତିଥ୍ୟ ନିମନ୍ତେ ପ୍ରଧାନମନ୍ତ୍ରୀ ନରେନ୍ଦ୍ର ମୋଦୀ ଜାପାନ ସରକାର ଓ ସେ ଦେଶବାସୀଙ୍କୁ ଧନ୍ୟବାଦ ଜଣାଇଛନ୍ତି ଏବଂ ପରବର୍ତ୍ତୀ ବୈଠକ ଲାଗି ଉଭୟପକ୍ଷଙ୍କ ନିମନ୍ତେ ଗ୍ରହଣୀୟ ହେବା ଭଳି ଏକ ସମୟରେ ଭାରତ ଗସ୍ତରେ ଆସିବାପାଇଁ ସାଦର ନିମନ୍ତ୍ରଣ ଜଣାଇଛନ୍ତି । ପ୍ରଧାନମନ୍ତ୍ରୀ ଶ୍ରୀ ଆବେ ଏହି ନିମନ୍ତ୍ରଣକୁ ପ୍ରଶଂସା ପୂର୍ବକ ସାଦରେ ଗ୍ରହଣ କରିଛନ୍ତି ।